cyanic-selkie/wikianc huggingface dataset:
Kiinan korealaiset
Kiinan korealaiset ovat Kiinassa asuvia korealaisia. He asuvat pääasiassa Jilinin, Heilongjiangin ja Liaoningin maakunnissa. Jilinin maakunnassa sijaitsee Yanbianin korealaisten autonominen prefektuuri. Vuoden 1990 väestönlaskennassa korealaisia oli Kiinassa yhteensä 1 920 597.
Asuinalue
220px|thumb|vasen|[[Yanbianin korealaisten autonominen prefektuuri Kiinan kartalla.]] Vuoden 1990 väestönlaskennan mukaan korealaisista 1 181 964 asui Jilinissä, 450 398 Heilongjiangissa, 230 378 Liaoningissa ja 22 641 Sisä-Mongoliassa. Jilinin maakuntaan kuuluvassa Yanbianin korealaisten autonomisessa prefektuurissa heitä oli 821 479, eli 43 % prefektuurin koko väestöstä. Joitakin korealaisia asuu myös kauempana lännessä Xinjiangin alueella.
Kulttuuri
Korean kielellä on virallinen asema Yanbianissa. Alueella on korealaisia kouluja ja korean kielellä julkaistaan kahtatoista lehteä. Viideltä radio- ja televisiokanavalta tehdään koreankielisiä lähetyksiä. Kaupungeissa asuvat korealaiset puhuvat yleensä myös kiinaa. Korealaiset viljelevät riisiä, jonka viljelystaidon he toivat mukanaan Koillis-Kiinaan. Korealaisilla on maine hyvin tuotteliaina riisinviljelijöinä, mikä perustuu heidän taidolleen viljellä sitä myös kylmissä olosuhteissa. Monet Kiinan korealaisista harjoittavat korealaista šamanismia, jonka lisäksi harjoitetaan myös buddhalaisuutta ja kristinuskoa.
KV48
KV48 on Amenemipetin hauta Kuninkaiden laaksossa Uuden valtakunnan 18. dynastian ajalta. Haudan omistaja on päätelty sieltä löytyneistä šabteista.
Haudan löysi ja ensimmäiset kaivaukset suoritti Edward Russell Ayrton vuonna 1906. Theban Mapping Project rakensi vuonna 1986 muurin haudan sisäänkäynnille suojatakseen sitä tulvilta. Haudan kunto on huono, eikä sinne pääse nykyisin. Sieltä on löydetty muun muassa muumioita, amuletteja, huonekaluja, hautakalusteita ja astioita.
Johannes Matthiae Collinus
Johannes Matthiae Collinus (myös Johan Collinus) (1604–1671) oli suomalainen pappi ja kirjailija. Hän toimi Karkun kirkkoherrana. Hänen teoksensa Ylimmäisen keisarin Jesuxen Christuxen Mandati eli käsky (1643) oli ensimmäinen Suomessa painettu suomenkielinen kirja.
Vieraalla maalla
Vieraalla maalla toi Mika Ripatille ja Seppo Vesiluomalle ehdokkuuden parhaan käsikirjoituksen Jussiin, mutta voiton vei niin ikään Ripatin käsikirjoittama Nousukausi.
Elokuvan lopputeksteissä soi Tiktakin kappale ”Tänä yönä taivaaseen”.
Juoni
Tutkija Tuomas Linna (Ville Haapasalo) tekee väitöskirjaa vierasmaalaisten kohtelusta Suomessa. Kerätäkseen todisteita suomalaisten piilorasismista hän tekeytyy inguušimieheksi tumman peruukin, viiksien ja tuttavalta lainatun henkilöllisyyden avulla. Näin luotu Omar Ghaala ihastuttaa kovin suomalaisia naisia, etunenässä maahanmuuttajille suomea opettavaa entistä sairaanhoitajaa Hannea (Irina Björklund). Monien väärinkäsitysten ja kommellusten jälkeen ollaan yhtäkkiä Seinäjoella häissä, joita Hanne luulee Omarin hautajaisiksi kunnes saapuu paikalle ja Omarin eli Tuomaksen kaksoisrooli paljastuu. Elokuvan loppu sijoittuu Punaisen Ristin avustusleirille Kroatiassa, jonne Hanne on lähtenyt ja Tuomas seuraa perässä.
Vastaanotto
Film-O-Holic.com-elokuvasivuston Pauli Jokinen näki elokuvassa joitakin hyviä ideoita, joista ei kuitenkaan ole saatu jalostettua toimivia kohtauksia. Ilkka Vanteen kerronta on hänestä hyvin epätasaista, mielikuvituksetonta ja innotonta. Venytetyltä sketsiltä tuntuva kokonaisuus hajoaa hänestä käsiin siinä vaiheessa, kun absurdein kääntein siirrytään Etelä-Pohjanmaalle, kuin aivan toiseen elokuvaan.
Helsingin Sanomien Helena Ylänen piti elokuvaa perinnetietoisena romanttisena komediana, jollaisia Suomessa ei ollut vuosiin tehty, mutta toisaalta kotikutoisena ja puskafarssimaisena, enemmän leppoisana kuin hauskana, pikemminkin karkeana kuin nokkelana.
DVD-opas-sivuston Hannu Björkbacka piti elokuvajulisteen tyylitellystä Bollywood-estetiikasta kirkkaine väreineen, mutta valitteli itse elokuvan hajoavan käsiin loppua kohti: ”Jos elo­ku­van ideat ovat­kin mo­nes­ti ke­hi­tys­kel­poi­sia, on to­teu­tus, jol­lei Pölhölästä, niin pöl­li­metsästä ko­toi­sin. Jo­kai­nen toi­mi­va koh­taus saa rin­nal­leen kak­sin ver­roin jou­tokäyn­tiä ja vit­sin al­le­vii­vaa­mis­ta.” Vil­le Haa­pa­sa­loa kaksoisroolissa hän kuvaa sympaattiseksi, mutta Irina Björklundin kielenopettaja on hänestä outo naishahmo, joka taan­tuu bim­bok­si blon­dik­si Oma­rin katseen alla.
Juhana Yrjö III
Juhana Yrjö III (20. kesäkuuta 1647 Dresden – 12. syyskuuta 1691 Tübingen) oli Saksin vaaliruhtinas vuosina 1680–1691.
Blood Fire Death
Blood Fire Death on ruotsalaisen äärimetalliyhtye Bathoryn neljäs studioalbumi vuodelta 1988. Edeltäjänsä tavoin se edustaa black metalin ensimmäistä aaltoa ja on eräs tyylilajin merkkiteoksista yhtyeen muun varhaistuotannon kanssa. Albumi merkitsi Bathoryn siirtymistä pois black metalista kohti viikinkimetallina tunnettua genreä, ja Blood Fire Deathia pidetäänkin black metalin ohella viikinkimetallin pioneerina.
Juhana Yrjö III
Juhana Yrjö III oli vaaliruhtinas Juhana Yrjö II:n ainoa poika ja tuli isänsä seuraajaksi vuonna 1680. Hänet tunnettiin isänsä tapaan musiikin suosijana. Juhana Yrjö III perusti vuonna 1682 Saksin historian ensimmäisen vakinaisen armeijan ja liittyi seuraavana vuonna Ranskaa vastaan suunnattuun sotaliittoon. Suuressa Turkin sodassa hän oli yksi syyskuussa 1683 käydyn voitokkaan Wienin taistelun komentajista ja osoitti myös henkilökohtaista rohkeutta johtaessaan keisarillisen armeijan vasenta siipeä hyökkäyksessä turkkilaisia vastaan. Hän ei halunnut sen jälkeen osallistua keisari Leopold I:n sotaretkeen, mutta lähetti kuitenkin vuonna 1685 apujoukkoja Leopoldille. Ranskan armeijan hyökättyä yhdeksänvuotisessa sodassa vuonna 1688 Saksan alueelle Juhana Yrjö III:sta tuli yksi Saksan puolustuksen johtajista. Hän osallistui Lothringenin herttua Kaarle V:n alaisuudessa vuoden 1689 Mainzin piiritykseen. Vuonna 1691 Juhana Yrjöstä tehtiin koko keisarillisen armeijan ylipäällikkö, mutta hän ei ehtinyt saada paljoakaan aikaiseksi ennen kuin kuoli myöhemmin samana vuonna.
Juhana Yrjö III:n puoliso oli Tanskan kuningas Fredrik III:n tytär Anna Sofia. Heidän kahdesta pojastaan Juhana Yrjö IV:stä ja Fredrik Augustista tuli kummastakin vuorollaan Saksin vaaliruhtinaita.
Blood Fire Death
Taustaa
Bathoryn kolme ensimmäistä albumia olivat saaneet suurta suosiota metallimusiikin maailmassa ja ne menestyivät underground-julkaisujen mittapuulla hyvin. Yhtyeen miehistötilanne oli kuitenkin epävakaa, ja yhtyeen keulamies Thomas ”Quorthon” Forsbergillä oli vaikeuksia ylläpitää yhtyettä. Vasta neljännen studioalbumin aikana Forsberg löysi muusikoita, joista hän sai muodostettua tasaisemman kokoonpanon.
Äänitykset
Blood Fire Death äänitettiin edeltäjiensä tavoin Tukholman Heavenshore-studiolla eli muunnellussa autotallissa. Albumin tuotti yhtyeen muun tuotannon tavoin Thomaksen isä Börje Forsberg, joka käytti tuottajanimeä Boss. Totuttuun tapaan Forsberg sävelsi ja sanoitti kappaleet, lauloi ja soitti Ibanezin Destroyer I -sähkökitaraansa. Uusina jäseninä Blood Fire Deathilla soittavat basisti Kothaar sekä rumpali Vvronth, joiden nimiä käyttivät useat eri henkilöt tulevilla yhtyeen julkaisuilla.
Yhtye työsti Blood Fire Deathin ohella huomattavasti melodisempaa konseptialbumia, mutta se päätettiin lopulta hyllyttää. Forsberg pelkäsi fanikuntansa pettyvän konseptialbumiin joka olisi liian radikaali muutos yhtyeen black metal -tuotantoon. Myöhemmin hän aloitti albumin työstämisen uudelleen ja kyseinen konseptialbumi julkaistiin vuonna 1996 nimellä Blood on Ice.
Musiikki
Blood Fire Deathin musiikki on edellisten albumien tapaan pääosin nopeatempoista black metalia, mutta se sisältää aiempaa kunnianhimoisempia sävellyksiä. Yhtye alkoi tehdä pitkiä, eeppisiä kappaleita, joita värittävät akustiset soittimet sekä erilaiset ääniefektit. Sanoitukset käsittelevät sodankäynnin, saatananpalvonnan ja pahuuden ohella ensimmäistä kertaa laajemmin pohjoismaista mytologiaa sekä historiaa.
Albumin avaa kolmeminuuttinen, ääniefekteistä koostuva intro ”Odens Ride over Nordland” jota seuraa yli kahdeksanminuuttinen, moniosainen ja mahtipontinen ”A Fine Day to Die”. Tätä seuraa nopeatempoiset, thrash metal -vaikutteiset ”The Golden Walls of Heaven”, ”Pace ’till Death” sekä ”Holocaust”. Levyn B-puolen avaava ”For All Those Who Died” jatkaa nopeilla tempoilla ja säröisillä riffeillä, kunnes ”Dies Irae” hidastaa vauhtia paikoittain. Viimeinen nimikappale ”Blood Fire Death” on kymmenminuuttinen, ”A Fine Day to Dien” kaltainen hidas ja mahtipontinen kappale jota pidetään yhtenä yhtyeen parhaimmista.
Yhtye ei hylännyt kristinuskonvastaisia teemojansa, sillä albumin kolmannen kappaleen ”The Golden Walls of Heavenin” jokaisen säkeistön ensimmäiset kirjaimet muodostavat sanan ”SATAN”, kun taas toiseksi viimeisen ”Dies Iraen” säkeistöjen ensimmäiset kirjaimet luovat lauseen ”CHRIST THE BASTARD SON OF HEAVEN”. Kappaleen ”For All Those Who Died” sanoitukset lainattiin Erica Jongin noituutta käsittelevästä kirjasta Witches (”Noidat”). Myös osa kappaleen ”A Fine Day to Die” sanoituksista lainattiin muualta, Robert W. Chambersin novellikokoelmasta Keltainen kuningas.
Julkaisu
pienoiskuva|Albumin sisäkansissa yhtyeen jäsenet esiteltiin ensimmäistä kertaa yhdessä. Vasemmalta oikealle: Vvornth, Thomas ”Quorthon” Forsberg ja Kothaar.
Albumin kansikuva on yksityiskohta norjalaisen Peter Nicolai Arbon maalauksesta Åsgårdsreien (suom. Asgardin ratsastus) vuodelta 1872. Blood Fire Death oli ensimmäinen ja viimeinen Bathoryn albumi, jonka sisäkannessa on kuva koko yhtyeestä. Kuvassa puolialastomat jäsenet poseeraavat metsässä miekat käsissään.
Albumin julkaisi vuonna 1988 brittiläinen Under One Flag vinyylilevynä, C-kasettina ja CD-levynä. 1990-luvun uusintapainokset julkaisi ruotsalainen Black Mark.
Vastaanotto ja jälkimaine
Blood Fire Death sai yhtyeen edeltävien albumien tapaan erittäin myönteisen vastaanoton metallimusiikin harrastajien parissa, ja sitä pidetään yhtenä vaikutusvaltaisimmista black metal -albumeista. Sitä pidetään myös yhtenä ensimmäisistä ja tärkeimmistä viikinkimetallialbumeista.
Ajan myötä albumin arvostus on entisestään noussut. AllMusicin Eduardo Rivadavian mukaan levyn perintöä ja vaikutusta metallimusiikille ei voida vähätellä, ja brittiläisen Kerrang!-lehden mukaan albumi viitoitti tien myöhemmille norjalaisille black metal -muusikoille. IGN puolestaan listaa albumin yhdeksi historian kymmenestä parhaasta black metal -albumista. Ruotsalaista äärimetallia käsittelevän Swedish Death Metal -kirjan kirjoittaneen Daniel Ekerothin mukaan albumi on yhtyeen parhaimmistoa, ja hän kutsuu levyä ja sen sisältöä ”majesteettiseksi”. Metal Injection -verkkolehden uusioarviossa ylistetään albumin voimakkaita riffejä, tarttuvia sooloja sekä tunnelmaa luovia akustisia kitaroita ja ääniefektien käyttöä.
Kanadalainen metallimusiikin journalisti Martin Popoff antaa albumille kirjassaan Collector’s Guide to Heavy Metal arvosanan 6/10.
Encyclopaedia Metallum -tietokannassa albumin 23 käyttäjäarvioon perustuva keskimääräinen pistemäärä on 92 prosenttia (2020).
Kappaleet
Myöhemmissä uusintapainoksissa albumin loppuun on lisätty nimeämätön intro.
Kokoonpano
Muusikot
Hämäläinen (Viipurin mlk)
Hämäläinen oli kylä entisessä Viipurin maalaiskunnassa Suomen Neuvostoliitolle luovuttamalla alueella Venäjällä. Hämäläisen kylä sijaitsi maalaiskunnan itäosassa Viipurin kaupungin kaakkoispuolella. Hämäläisen naapurikyliä olivat Yläsäiniö, Alasäiniö, Uskila, Tirhilä ja Korpela–Autio. Viipurin maalaiskunnan suurin taajama, Säiniö, sijaitsi osittain Hämäläisen kylän alueella.
Asutus ja elinkeinot
Hämäläisen kylän läpi kulki valtatie 15 Viipurista Rajajoelle. Vuonna 1937 kylässä oli 937 asukasta. Asutuksen ja palveluiden puolesta Hämäläinen liittyi läheisesti pääasiassa Yläsäiniön kylän alueella sijainneeseen Säiniön taajamaan, jonka eteläosa sijaitsi Hämäläisen alueella. Taajamamaisen asutuksen syntyyn kylän pohjoisosaan ja edelleen valtatie 15 varteen vaikutti Viipurin maalaiskunnan harjoittama asuntotonttien myynti alueella. Kylän eteläosat olivat kuitenkin puhdasta maaseutualuetta. Vuonna 1937 kylässä oli 450 ha metsää ja 186 ha peltoa. Suurin osa kylästä kuului Säiniön koulupiiriin. Aivan eteläisin osa kuului Aution koulupiiriin.
Historia
Talvisodan loppuvaiheessa neuvostojoukot etenivät Hämäläisen alueelle. Asukkaat oli evakuoitu jo sodan alussa muualle Suomeen. Moskovan rauhassa Viipurin maalaiskunta Hämäläinen mukaan lukien siirtyi Neuvostoliitolle. Jatkosodassa luovutetut alueet valloitettiin takaisin vuonna 1941 ja kyläläiset pääsivät palaamaan koteihinsa. Uusi evakuointi oli kuitenkin edessä kesällä 1944.
Stigmata (Tarotin albumi)
Stigmata on Tarotin neljäs studioalbumi, joka julkaistiin 13. huhtikuuta 1995. Se on tuplalevy, jonka toisella levyllä on samoja kappaleita kuin vuonna 1994 julkaistulla To Live Again -livelevyllä. Zero Corporation on julkaissut Japanissa levystä myös yhden CD:n version.
Kurapaty
Surmapaikalla on graniittinen penkki, jonka Yhdysvaltojen presidentti Bill Clinton lahjoitti käydessään paikalla vuonna 1994. Muistomerkki on ollut usein ilkivallan kohteena.
5. heinäkuuta
5. heinäkuuta on gregoriaanisen kalenterin mukaan vuoden 186. päivä (187. päivä karkausvuonna). Vuodesta on jäljellä 179 päivää.
Juhlapäiviä
Katso myös: kalenteri ~ 4. heinäkuuta, 6. heinäkuuta
Ota tai jätä (visailuohjelma)
Ota tai jätä on tammikuussa 2007 Nelosella alkanut visailuohjelma. Ota tai jätä perustuu hollantilaisen Endemol-tuotantoyhtiön formaattiin, joka on kansainväliseltä nimeltään Deal or No Deal. Suomessa ohjelmaa juontaa Pauli Aalto-Setälä. Ohjelma sai vuoden 2007 parhaana game show’na sekä Venla-palkinnon että Kultainen TV -palkinnon.
Pelin kulku
Pelin alussa pelaajalla on edessään 26 suljettua salkkua. Jokaiseen salkkuun on laitettu eri määrä rahaa viidestä sentistä aina pääpalkintoon, 500 000 euroon asti. Näistä salkuista pelaajan tulisi valita yksi. Kun salkku on valittu, se pysyy suljettuna pelin loppuun asti. Tämän jälkeen kilpailija valitsee lopuista 25 salkusta kuusi, jotka hän haluaa avata. Salkuissa olleet rahasummat vedetään yli palkintopuusta. Tämän jälkeen salaperäinen pankkiiri tekee kilpailijan suljetusta salkusta tarjouksen, joka riippuu rahapuussa vielä olevista summista. Jos paljon suuria summia on vedetty yli, tarjous on pienenpuoleinen, kun taas pienten summien ollessa ylivedetty tarjous on hieman suurempi.
Kilpailijan hylätessä pankkiirin tarjouksen avataan toisella kierroksella viisi salkkua. Jos kilpailija tälläkin kertaa hylkää pankkiirin tarjouksen, avataan kolmannella kierroksella neljä salkkua ja joka kierroksella aina yksi salkku vähemmän. Viimeisillä kierroksilla avataan aina yksi salkku kerrallaan, joiden välissä pankkiiri tekee aina palkintopuusta riippuvan tarjouksen. Jos kilpailija millä kierroksella tahansa hyväksyy pankkiirin tarjouksen, peli päättyy. Suomessa on maailman ensimmäinen naispankkiiri.
Salkunhoitajat
Circuit Zolder
Circuit Zolder on Heusden-Zolderissa, Belgiassa sijaitseva 3,977 kilometriä pitkä moottorirata.
Ota tai jätä (visailuohjelma)
Ohjelmaformaatti ympäri maailmaa
Ota tai jätä -tietokilpailut poikkeavat hieman toisistaan joka maassa. Esimerkiksi Britanniassa kilpailija valitsee salkkunsa 22 vaihtoehdosta ja hänellä on mahdollisuus vaihtaa salkkunsa, kun salkkuja on jäljellä kaksi. Idea pelin sisäisestä vastustajasta (tässä tapauksessa pankkiiri) on harvinainen, muttei ainutlaatuinen. Nelosen esittämä Ota tai jätä on puhdas sovellus Yhdysvalloissa esitettävästä versiosta.
Circuit Zolder
Radalla on ajettu Formula 1:n Belgian Grand Prix -kilpailuja Spa-Francorchampsin ohella. Rata sijaitsee Belgian pääkaupungin, Brysselin, itäpuolella ja siellä on ajettu F1-autoilla kilpaa vuosien 1973 ja 1984 välisenä aikana yhteensä 10 kertaa. Rata ei kuitenkaan ole koskaan saavuttanut samanlaista kuljettajien tai yleisön suosiota kuin esimerkiksi maineikas Span rata. Zolder tunnetaankin ehkä parhaiten siitä, että Gilles Villeneuve menehtyi siellä vuoden 1982 aika-ajoissa ajettuaan rajusti ulos Terlamenbocht-mutkassa. Radalla on sen F1-historian aikana nähty 9 eri voittajaa – ainoastaan Niki Lauda on onnistunut voittamaan Zolderissa kahdesti. Formula ykkösten jälkeen Zolderissa on ajettu muun muassa DTM-sarjan kisoja.
Virpi Sarasvuo
Virpi Katriina Sarasvuo (o.s. Kuitunen, s. 20. toukokuuta 1976 Kangasniemi) on suomalainen ammattilaisuransa lopettanut maastohiihtäjä, moninkertainen maailmanmestari ja olympiamitalisti.
Sarasvuo on maailmanmestari takaa-ajosta Lahden MM-hiihdoissa 2001, 30 kilometrin yhteislähdöstä, sprinttiviestistä ja 4 × 5 kilometrin viestistä Sapporon MM-hiihdoissa 2007 sekä sprinttiviestistä ja 4 × 5 kilometrin viestistä Liberecin MM-kilpailuissa 2009. Sarasvuo oli Sapporon MM-hiihtojen menestynein urheilija.
Sarasvuon muita saavutuksia ovat muun muassa maastohiihdon maailmancupin kokonaisvoitot kausilla 2006–2007 ja 2007–2008, 30 kilometrin MM-hopea Oberstdorfin MM-hiihdoissa 2005, sprintin MM-pronssi Sapporon MM-hiihdoissa 2007, pronssi sprinttiviestistä Torinon olympialaisissa 2006 sekä pronssi 4 × 5 kilometrin viestistä Vancouverin olympialaisissa 2010. Lisäksi hän on voittanut Tour de Ski -kilpailusarjan vuosina 2007 ja 2009.
Sarasvuo päätti uransa maastohiihtäjänä kauden 2009–2010 jälkeen. Seuratasolla Sarasvuo edusti Kangasniemen Kalsketta ja häntä valmensi Jarmo Riski.
Vuosina 2014–2017 Sarasvuo toimi Yle Urheilun asiantuntijana.
Alkuvuodet (1999–2001)
Ensimmäisiin MM-hiihtoihinsa Kuitunen osallistui Ramsaussa 1999. Tuolloin hän oli viiden kilometrin 35:s. Seuraavana talvena hän vakiinnutti paikkansa maailmancupin pisteillä ollen parhaimmillaan 15:s.
Kaudella 2000–2001 Kuitunen nousi kansainväliselle huipulle ja yllätti voittamalla kultaa Lahden MM-hiihtojen takaa-ajossa. Kuitunen oli myös mukana Suomen hopeaa voittaneessa viestijoukkueessa, mutta mitali hylättiin, kun Kuitunen ja Milla Jauho jäivät kiinni Hemohesin käytöstä. Kuituselle langetettiin kahden vuoden kilpailukielto, eikä kiellon pituus muuttunut, vaikka hän ja Jauho asiasta valittivatkin. Asiaa käsiteltiin Hiihtoliiton ja hiihtäjien välillä välimiesoikeudessa. Välimiehenä toiminut professori Ari-Matti Nuutila katsoi, että Kuitunen ja Jauho eivät tienneet joukkueen lääkärin antaneen tiputuksessa kiellettyä ainetta. Kuitunen sai pitää voittamansa takaa-ajon kultamitalin, koska hän oli kilpailun jälkeen antanut puhtaan dopingnäytteen.
Suomen hiihdon entinen päävalmentaja Kari-Pekka Kyrö esitti vuonna 2008, että Kuitunen olisi ollut tietoinen asiasta. Kyrön mukaan Kuitunen keskeytti Brussonin hiihtokilpailun joulukuussa 2000 tahallaan annettuaan edellisenä päivänä liian suuren hemoglobiiniarvon. Kyrö oli sopinut FIS-pomon kanssa asiasta.
Kilpailukiellon jälkeen (2003–2006)
Kuitunen teki paluun seuraaviin MM-hiihtoihin Val di Fiemmessä 2003. Hänet valittiin joukkueeseen, koska hänellä oli automaattinen oikeus osallistua takaa-ajoon hallitsevana maailmanmestarina. Kuitunen sijoittui 16:nneksi ja pääsi mukaan Suomen viestijoukkueeseen, joka hiihti hopealle. Mitali kuitenkin hylättiin tälläkin kertaa, koska joukkueessa hiihtänyt Kaisa Varis oli jäänyt kiinni EPO:n käytöstä.
Maailmancupkaudella 2003–2004 Kuitunen voitti ensimmäisen maailmancupin osakilpailunsa (ensimmäinen suomalainen maailmancup-voitto normaalimatkoilla sitten Lahden doping-skandaalin), sijoittui kolme kertaa palkintokorokkeelle ja oli loppupisteissä kuudes. Seuraavalla kaudella 2004–2005 hän oli Oberstdorfin MM-hiihtojen yksi suosikeista, koska oli voittanut sprintin maailmancupin osakilpailun juuri kilpailujen alla, mutta sairastelu vaikeutti Kuitusen kisoja eikä hän päässyt sprintissä mitalikantaan. Kuitenkin päätösmatkalla 30 kilometrillä Kuitunen voitti MM-hopeaa. Hän voitti kilpailujen jälkeen toisenkin maailmancupin osakilpailun sprintissä, oli sprintticupin pisteissä toinen ja kokonaiscupissa kolmas.
Kausi 2005–2006 alkoi Kuituselta hyvin. Hän sijoittui molemmissa alkukauden perinteisen 10 kilometrin kisoissa toiseksi ja olikin ensimmäisten joukossa, jotka valittiin Torinon olympialaisiin. Takaa-ajosta Kuitunen jäi pois, mutta sprinttiviestissä hän voitti pronssia parinaan Aino-Kaisa Saarinen. Hän sijoittui yhdeksänneksi kymmenen kilometrin perinteisen hiihtotavan kilpailussa, joka oli hänen päämatkansa. Tätä pidettiin pettymyksenä, sillä hän oli puolitoista viikkoa aikaisemmin voittanut saman matkan maailmancupin osakilpailun.
MM- ja maailmancup-voitot (2007–2009)
pienoiskuva|Virpi Kuitunen, Royal Castle World Cup, sprinttikilpailu 2007. Kauden 2006–2007 Kuitunen aloitti hieman takkuisesti, mutta myöhemmin hän hallitsi sitä. Kuusamon sprintissä hän jäi vielä toiseksi, mutta seuraavana päivänä alkoi hänen neljän osakilpailun mittainen voittoputki maailmancupissa, mihin liittyi mukaan myös yli minuutin erolla toiseksi sijoittuneeseen Marit Bjørgeniin otettu voitto Tour de Skillä. Marraskuun lopulla alkanut voittoputki päättyi vasta 20. tammikuuta 2007 Rybinskissä, jossa hän sijoittui viidenneksi. Ennen MM-hiihtoja Kuitunen ehti voittaa vielä kaksi kilpailua johtaen maailmancupia yli 400 pisteen erolla toisena olleeseen Björgeniin.
Kaudella 2007–2008 Kuitunen voitti kymmenen kilometrin perinteisen hiihtotavan kilpailun Davosissa. Tour de Skillä hän voitti kaksi osakilpailua: 3,3 kilometrin prologin Nové Městossa ja 10 kilometrin yhteislähtökisan Val di Fiemmessä. Hän johti kokonaiskilpailua ennen viimeistä osuutta, mutta joutui päästämään Charlotte Kallan edelleen pitkässä loppunousussa ja sijoittui lopulta toiseksi. Helmikuussa Kuitunen voitti 10 kilometrin perinteisen kilpailun Otepäässä ja perinteisen sprintin Tukholmassa. Maaliskuun alkupäivinä hän saavutti voitot niin Salpausselän kisojen kymmenen kilometrin perinteisen kisassa kuin Drammenin sprintissäkin. Kuitunen vahvisti voittonsa maailmancupin finaalitapahtumassa Bormiossa. Hän voitti niin yhteislähtökilpailun kuin 16. maaliskuuta käydyn takaa-ajokilpailunkin. Kokonaiskilpailun lisäksi Kuitunen voitti kaudella 2007–2008 myös normaalimatkojen cupin ja sijoittui sprintticupissa kolmanneksi.
Kuitunen sijoittui maailmancup-kaudella 2008–2009 toiseksi Kuusamon 10 kilometrin perinteisen hiihtotavan kilpailussa ja voitti saman matkan Davosissa. Tour de Skillä hän voitti takaa-ajokilpailun Oberhofissa sekä 10 kilometrin perinteisen kilpailut väliaikalähdöllä Nové Městossa ja yhteislähdöllä Val di Fiemmessä. Kuitunen voitti lopulta Tour de Skin urallaan toistamiseen. Maailmancupin kokonaispisteissä hän oli viides. Liberecin MM-kilpailuissa hän voitti perinteisellä hiihdetyn sprinttiviestin maailmanmestaruuden Aino-Kaisa Saarisen kanssa. 4 × 5 kilometrin viestissä hän hiihti toisen osuuden Suomen kultajoukkueessa. Lisäksi hän sijoittui 10 kilometrin perinteisen kilpailussa neljänneksi.
Uran päätös (2009–2010)
pienoiskuva|Virpi Kuitunen [[Prahassa Tour de Skissä vuonna 2007.]] Maailmancup-kausi 2009–2010 ei sujunut Kuituselta odotusten mukaisesti, parhaana saavutuksenaan kuudes sija Otepään kymmenen kilometrin perinteisellä. Kuitunen jätti Tour de Skin kahden osakilpailun jälkeen kesken, koska hän halusi keskittyä Vancouverin olympialaisiin, jotka olivat hänen toiset olympialaisensa. Vancouverissa hän sijoittui perinteisen hiihtotavan sprinttikilpailussa yhdeksänneksi ja 30 kilometrillä 14:nneksi. Viestissä hän hiihti toisen osuuden Suomen pronssijoukkueessa.
Kuitunen ilmoitti Vancouverin olympialaisten jälkeen lopettavansa maastohiihtouransa kauden jälkeen, ja hän hiihti viimeisen kansainvälisen hiihtokilpailunsa Falunin maailmancup-kilpailussa 21.3.2010. Viikkoa myöhemmin uransa viimeisissä kilpailuissa Kontiolahden SM-kisoissa Kuitunen oli mukana viestikultaa voittaneessa Kangasniemen Kalskeen joukkueessa ja 30 kilometrin kilpailussa hän hiihti hopealle Aino-Kaisa Saarisen jälkeen.
Saavutuksia
Taulukossa on Kuitusen voittamat maailmancupin osakilpailut, joita on 20 kappaletta.
Yksityiselämä
Virpi Kuitunen seurusteli aikaisemmin liikunnanopettaja ja kunto-ohjaaja Kenneth Westerlundin kanssa ja avoparilla oli omakotitalo Espoon Nupurissa. Kuitunen lunasti talon itselleen suhteen päätyttyä.
Kuitunen avioitui liikemies Jari Sarasvuon kanssa 16. heinäkuuta 2010 ja otti miehensä sukunimen. Pariskunnan esikoistytär syntyi maaliskuussa 2011 ja toinen tytär vuotta myöhemmin. Hänellä on puolisonsa Jari Sarasvuon ja valmentaja Jarmo Riskin kanssa Nummelassa toimiva Pro Vividus Oy ja Espoossa toimiva Anorin Liekki Oy -nimiset yritykset, joiden päätoimiala on ulkoiluvälineissä ja -varusteissa sekä valmennuksessa.
Sarasvuo suoritti valmentajan ammattitutkinnon Kuortaneen urheiluopistossa vuonna 2017.
Sarasvuo voitti vuoden 2020 joulukuussa päättyneen Tanssii tähtien kanssa -ohjelman, parinaan Sami Helenius.
Maustepippuri
Maustepippuri (Pimenta dioica) on myrttikasvien heimoon ja viuhkopippurien sukuun kuuluva kasvi, jonka puolikypsiä ja kuivattuja hedelmiä käytetään mausteena. Samaan heimoon kuuluvat niin Etelä-Euroopassa kasvava välimerenmyrtti (Myrtus communis) kuin mausteneilikkakin (Syzygium aromaticum).
Nimestä
thumb|vasen|180px|Maustepippurin kuivattuja marjoja. thumb|vasen|180px|Maustepippurin kuvaus. Maustepippuri ei ole sukua pippureille, vaikka niin helposti luulisi nimen perusteella; nimi on jäänne väärinkäsityksestä. Kun Kristoffer Kolumbus lähti laivalla löytöretkelle, hänen tarkoituksenaan oli löytää laivareitti Intiaan, josta hänen oli tarkoitus tuoda mausteita. Kun hän lopulta rantautui Kuubaan 1492, hän näytti alkuasukkaille mukanaan tuomaansa Venetsiasta hankittua aitoa pippuria. Alkuasukkaat luulivat marjaa maustepippuriksi ja hankkivat hänelle sitä. Yhtä kaikki Espanjaan tullessaan hänellä oli paluulastissa maustetta, jonka hän arveli olevan pippuria tai ainakin hyvä väärennös pippurista. Tiesihän Kolumbus varsin hyvin, että sekä Etelä-Euroopassa luonnonvaraisena kasvavaa myrttiä ja katajanmarjaa (Juniperus communis) oli käytetty pippurin väärentämiseen.
Pippuri-nimitys jäi mausteelle, joskin anglosaksisissa maissa sitä kutsutaan useimmin nimellä ”allspice”. Nimitys johtuu siitä, että keskiaikana tunnetuimpia maustesekoituksia on ”quatre epices” eli ranskalainen nelimauste, jota englannissa kutsuttiin myös nimellä ”allspice”. Nelimausteessa käytettiin pippuria, inkivääriä, neilikkaa ja muskottia. Tuo maustesekoitus oli maultaan melko lähellä maustepippuria, joten siksi vähitellen reseptien maustesekoitus korvattiin tällä Karibian saarilta peräisin olevalla pensaan marjalla. Lisäksi väitetään, että maustepippurin tuoksussa on aistittavissa häivähdys kanelia. Vähitellen maustepippuri omi itselleen kokonaan nimen ”allspice”.
Nimen lisäksi toinen epätietoisuutta aiheuttava tekijä on kasvin kotipaikka. Virhe syntyy siitä, kun lähteissä mainitaan esiintymisalueena ”Länsi-Intia”. Karibian saaria, jonne Kolumbus aikoinaan rantautui luullessaan olevansa tulossa Intiaan, kutsutaan edelleenkin varsinkin anglosaksisissa maissa Länsi-Intiaksi. Kyseessä ei siis ole Intian länsiosa.
Esiintyminen
Eniten kasvia esiintyy luonnonvaraisena Jamaikalla, missä sitä myös viljellään runsaasti vientiin. Jamaikan lähisaarillakin maustetta esiintyy jonkin verran mutta ei lainkaan yhtä runsaasti. Tiettävästi Jamaika on ainoa paikka, jossa kasvin viljely on onnistunut niin, että sitä riittää vientiin asti. Jamaika tuottaa vuosittain noin 10 000 tonnia maustepippuria. Maustetta on yritetty istuttaa ja viljellä Intiassa, Sri Lankassa, Malesiassa ja jopa Australiassa, mutta laihoin tuloksin. Puu kasvaa ja puhkeaa jopa upeaan kukkaan täyttäen ilman huumaavalla tuoksullaan, mutta jostain kumman syystä yhtään marjaa ei synny.
Käyttö
Maustepippuria käytetään ruoanlaitossa laajasti Karibian maissa, Lähi-idässä, Pohjoismaissa ja Britteinsaarilla.
Ferizaj
Ferizaj on kaupunki ja kunta eteläisessä Kosovossa. Kaupunki sijaitsee noin 40 kilometriä etelään pääkaupungista Pristinasta. Kunta koostuu kaupungin lisäksi 45 sitä ympäröivästä maalaiskylästä.
Oświęcimin piirikunta
Oświęcim on yksi Vähä-Puolan voivodikunnan piirikunnista. Piirikunnan väkiluku oli vuoden 2019 lopussa 153 486. Kunnat Oświęcimin piirikunnassa ovat Brzeszcze, Chełmek, Kęty, Osiek, Oświęcim, Polanka Wielka, Przeciszów ja Zator. vasen|pienoiskuva|220px|Oświęcimin väestöpyramidi 2014. Vuoden 2019 lopussa piirikunnan asukkaista 51,4 prosenttia oli naispuolisia ja 48,6 miespuolisia. Alle 18-vuotiaat muodostivat 17,7 prosenttia piirikunnan väestöstä, työikäiset 59,9 prosenttia ja eläkeläiset 22,4 prosenttia väestön keski-iän ollessa 42,4 vuotta. Vuonna 2019 piirikunnassa syntyi 1 504 lasta. Oświęcimin piirikunnan väkiluvun ennustetaan pienenevän 135 099 asukkaaseen vuoteen 2050 mennessä.
Ferizaj
Asukkaita Ferizaj`ssa oli vuoden 2020 arvion mukaan noin 106 000. Se on Kosovon kolmanneksi suurin kunta Pristinan ja Prizrenin jälkeen.
Ferizaj oli pieni kylä aina vuoteen 1873 saakka, jolloin valmistui kaupungin läpi kulkeva Belgrad-Thessaloniki-rautatie. Kaupungin tunnetuimmat nähtävyydet ovat vierekkäin sijaitsevat Mulla Veselin moskeija ja Serbian kuninkaan Stefan Uroš V:n mukaan nimetty kirkko. Jalkapallojoukkue FK Ferizaj pelaa maan pääsarjassa Kosovon superliigassa.
Adolf Schirmer
thumb|Adolf Schirmer thumb|Oslon tullikamari. thumb|Trondheimin säätöpankki. Adolf Schirmer (1. lokakuuta 1850 – 11. elokuuta 1930) oli norjalainen arkkitehti, joka on suunnitellut muun muassa Nasjonalgallerietin rakennuksen Osloon.
Schirmerin isä oli Heinrich Ernst Schirmer ja veli Herman Major Schirmer. Hän opiskeli ensin isänsä johdolla ja sitten ulkomailla Berliinissä ja Pariisissa. Hän toimi yksityisenä arkkitehtina vuosina 1874–1886. Norjan valtion rakennustarkastaja hänestä tuli vuonna 1887.
Wendell Meredith Stanley
Stanley suoritti master of sciences -tutkinnon Illinois'n yliopistosta vuonna 1927, ja kaksi vuotta myöhemmin hän sai tohtorin arvon.
Yhdysvaltain kansallisen tutkimusneuvoston jäsenenä Stanley muutti väliaikaisesti Müncheniin. Siellä hän toimi yhteistyössä Heinrich Otto Wielandin kanssa. Hän palasi Yhdysvaltoihin vuonna 1931. Palattuaan hän toimi Rockefeller-instituutissa assistenttina vuoteen 1948 asti, minkä jälkeen hän toimi Berkeleyssä Kalifornian yliopistossa biokemian professorina. Vuonna 1958 Stanleysta tuli biokemian osaston johtaja.
Stanley teki stereokemiallista ja steroidien tutkimusta. Hän löysi tupakan mosaiikkiviruksen nukleoproteiinin.
Stanley sai lukuisia huomionosoituksia, kuten Rosenburger-mitalin, Alder-palkinnon ja Scott Award -palkinnon. Hän sai myös tunnustuksia useilta yliopistoilta, kuten Harvardin yliopistolta, Yalen yliopistolta, Princetonin yliopistolta ja Pariisin yliopistolta.
Stanley meni naimisiin vuonna 1929 Miriam Staplesin kanssa, ja he saivat kolme tytärtä ja yhden pojan.
KV49
pienoiskuva|KV49 on lähellä vasenta yläkulmaa. KV49 on tunnistamattoman henkilön hauta Kuninkaiden laaksossa. Se on ajoitettu Uuden valtakunnan 18. dynastian aikaiseksi. Hauta ei valmistunut eikä sitä koristeltu.
Konsuli (arvonimi)
Konsuli on Suomessa tasavallan presidentin myöntämä arvonimi, joka kuuluu 10. ryhmään. Arvonimestä maksettavan veron määrä on joko.
KV49
Edward Russell Ayrton löysi haudan vuonna 1906 ja suoritti siellä ensimmäiset kaivaukset. Haudasta on löydetty muun muassa puusepän ja kuvanveistäjän työkaluja, lautapelien osia, muumioiden kääreitä, hautakalusteita, astioita ja papyryksia.
Konsuli (arvonimi)
Arvonimi myönnettiin ensimmäisen kerran vuonna 1919. Vuosien 1918–2013 aikana konsulin arvonimi on myönnetty 37 henkilölle.
Semangit
Semangit on ylätermi, joka tarkoittaa ainakin yhdeksää negriittiryhmää Malakan niemimaalla Malesiassa ja Thaimaassa. Semangeja on arviolta noin 2 000. Semangeista ja muista Malakan niemimaan alkuperäiskansoista käytetään yleisnimitystä orang aslit. Semangit puhuvat aslialaisia kieliä.
Historia
220px|thumb|vasen|Semangimies valokuvassa vuodelta 1906. Semangit polveutuvat todennäköisesti metsästäjä-keräilijöistä, jotka saapuivat Malakan niemimaalle 10 000–3 000 vuotta sitten. Maanviljelyksen saavuttua alueelle noin 4 000 vuotta sitten osa näistä varhaisista asukkaista siirtyi maanviljelykseen ja osa jatkoi perinteistä elintapaa. Jälkimmäiset ovat semangien esi-isiä. Semangien ja heidän jälkeen Malesian alueelle saapuneiden malaijien välit lienevät olleen alun perin hyvät osapuolten käydessä kauppaa keskenään. 1800-luvulla malaijit alkoivat kuitenkin orjuuttaa semangeja ja muita alueen alkuperäiskansoja. Orjuuden kielsi vasta vuosisadan lopulla brittiläinen siirtomaahallinto. Malaijan kriisin myötä vuonna 1954 perustettiin alkuperäiskansojen virasto, jonka tarkoituksena oli alun alkaen pitää alkuperäiskansat poissa kommunistien vaikutusvallasta. Sittemmin se on keskittynyt tarjoamaan alkuperäiskansoille esimerkiksi koulutusta ja terveydenhuoltoa. Semangien ja malaijien välit ylipäätänsä eivät ole kovin hyvät, sillä semangit kokevat valtion painostavan heitä kääntymään islamiin. Sen sijaan välit Malesian muihin vähemmistöihin ovat paremmat.
Kulttuuri
Semangeilla ei alun perin ollut kiinteitä asumuksia, vaan he perustivat väliaikaisia leirejä vaihtelevan pituisiksi ajoiksi yhdestä yöstä kuuteen viikkoon. Osa semangeista asuu edelleen tällä tavalla, kun taas osa on asettunut muulle väestölle tyypillisempiin kiinteisiin asumuksiin. Tätä kehitystä on tukenut alkuperäiskansojen virasto, joka on myös pyrkinyt saamaan semangit harjoittamaan maanviljelystä perinteisen metsästys-keräilyn sijaan.
Semangit harjoittavat edelleen perinteistä uskontoaan. Uskonnolliset tavat vaihtelevat eri ryhmien kesken. Uskonnollisia auktoriteetteja tai pyhiä kirjoituksia ei ole. Osa uskonnon piirteistä on kuitenkin samoja eri semangiryhmien ja muiden alueen alkuperäiskansojen kanssa.
Nordic Futsal Cup 2019
Nordic Futsal Cup 2019 on UEFA:n alainen futsalin maajoukkueturnaus, jossa ratkaistaan Pohjoismaiden mestaruus. Turnaus järjestettiin Turussa 29.11.-3.12. 2019. Voittajaksi selviytyi puolustava mestari Suomi, joka voitti viidennen perättäisen pohjoismaiden mestaruutensa. Turnauksen osallistuivat isäntämaa Suomi, Ruotsi, Norja, Tanska ja Grönlanti.
Henri Salonen
Hank Solo (oik. Henri ”Henkka” Salonen, s. 26. tammikuuta 1989 Helsinki) on suomalainen artisti, tuottaja ja säveltäjä. Hän on vaikuttanut useiden artistien levyillä säveltäjänä, tuottajana, kirjoittajana ja miksaajana. Salonen on työskennellyt muun muassa Tyler Wardin, Anna Abreun ja Kasmirin kanssa. Emma-palkitun laulaja Sannin debyyttialbumi Sotke mut on Salosen tuottama. Salonen soitti myös suositussa Smak-yhtyeessä kitaraa. Hän julkaisi Hank Solo -nimellä ensimmäisen soolosinglensä ”Söpön” elokuussa 2016. Vuonna 2017 Hank Solo julkaisi soolosinglen ”Paska sydän”, jossa hän laulaa ensimmäistä kertaa itse.
Henri Salonen sai kyseenalaista julkisuutta oltuaan jäsenenä "Haippiringissä" eli WhatsApp-ryhmässä, jossa Axl Smith levitti itse salaa kuvaamaansa pornoa. Salonen on kuitenkin kieltänyt olleensa aktiivisessa roolissa tapauksessa.
Nordic Futsal Cup 2019
Sarjataulukko turnauksen päättyessä
Turnauksen voittaja ratkaistiin pelaamalla yksinkertainen sarja, jossa jokainen joukkue kohtasi toisensa kerran. Grönlannin otteluita ei tilastoida virallisiksi maaotteluiksi vaan ystävyysotteluiksi, koska Grönlannilla ei ole UEFA:n virallista maajoukkuestatusta.
Aiheesta muualla
Suomen ottelut Yle Areenassa suorana ja jälkilähetyksenä
Ascendancy
Ascendancy on yhdysvaltalaisen metalliyhtye Triviumin toinen albumi. Vuonna 2005 julkaistua albumia voidaan pitää yhtyeen varsinaisena läpimurtona. Menestystä siivitti yhtyeen jättilevy-yhtiö Roadrunner Recordsille allekirjoittama sopimus. Albumia ylistettiin runsaasti ilmestymisvuonnaan ja sen jälkeenkin monissa metallilehdissä, kuten Metal Hammerissa ja Kerrang!:issa. Taustatekijöinä menestykseen oli edeltäjäalbumia Ember to Infernoa tarkemmin tehdyt kappaleet sekä yhtyeeseen samana vuonna liittynyt toinen kitaristi Corey Beaulieu. Yhtyeen laulaja-kitaristi Matt Heafy on albumin jokaisen kappaleen pääsäveltäjä ja -sanoittaja. Tuottajana albumilla toimi Jason Suecof, joka oli mukana säveltämässä albumin intro-kappaletta sekä soittaa kitarasoolon albumin kolmannessa kappaleessa, Pull Harder on the Strings of Your Martyr.
Albumilta julkaistiin musiikkivideot kappaleista Like Light to the Flies, Pull Harder on the Strings of Your Martyr, A Gunshot to the Head of Trepidation, Dying in Your Arms ja Rain.
Albumista tehtiin kaksi uudelleenjulkaisua. Ensimmäinen niistä, UK Special Edition sisältää yhden bonuskappaleen, sekä bonus-DVD:n, joka sisältää viiden kappaleen konserttitallenteen, sekä yhtyeen musiikkivideot. 9. toukokuuta 2006 julkaistu toinen uudelleenjulkaisu sisältää edellä mainittujen elementtien lisäksi kolme muuta bonuskappaletta, joista yksi on yhtyeen tulkinta Metallican kappaleesta Master of Puppets, jonka yhtye nauhoitti myös Kerrang! -lehden 20-vuotisjuhlanumeron ohessa tulleeseen Metallican Master of Puppets -albumin kunniaksi tehtyyn Remastered-albumiin.
Metal Gear Solid: Peace Walker
Metal Gear Solid: Peace Walker on Konamin ja Kojima Productionsin tuottama hiiviskelypeli, joka on osa Metal Gear -pelisarjaa. Se julkaistiin ensimmäisenä PlayStation Portable -pelikonsolille vuonna 2010. Myöhemmin peli sisällytettiin pelikokoelmaan Metal Gear Solid HD Collection joka julkaistiin PlayStation 3:lle ja Xbox 360:lle Japanissa ja Pohjois-Amerikassa vuoden 2011 lopulla ja Euroopassa helmikuussa 2012. Pelin on ohjannut ja käsikirjoittanut pelisarjan luojana tunnettu Hideo Kojima.
Kuten muutkin Metal Gear -pääsarjan pelit, Peace Walker on toimintaa ja hiiviskelyä yhdistävä videopeli, jossa myös tarina on tärkeässä roolissa. Pelin päähahmona nähdään sarjan muistakin osista tuttu Big Boss ja tarina sijoittuu vuoteen 1974. Tapahtumapaikkana on Costa Rica. Peace Walker on kronologisesti jatko-osa pelille Metal Gear Solid: Portable Ops ja kolmas peli jonka päähahmona Big Boss on.
Pelaaminen
Pelin pelaaminen koostuu pääasiassa lyhyistä tehtävistä jotka on jaettu päätarinaan kuuluviin (Main Ops) ja ylimääräisiin (Extra Ops). Tehtävien välillä pelaaja pystyy hallinnoimaan omaa tukikohtaansa, Mother Basea joka muun muassa pystyy kehittelemään uusia aseita ja varusteita pelaajan käyttöön. Vihollissotilaita pystyy värväämään omaan joukkoonsa ja asettamaan toimimaan erilaisissa tehtävissä Mother Basessa, kuten aseiden kehittämisessä tai lääkintäryhmässä.
Tarina
Peace Walkerin tarina seuraa Metal Gear Solid: Portable Opsin ja Metal Gear Solid 3: Snake Eaterin tapahtumia. Big Boss johtaa nyt omaa palkkasotilasjoukkoansa nimeltä Militaires Sans Frontières. MSF palkataan selvittämään miksi salaperäinen aseistautunut joukko nimeltä Peace Sentinels on saapunut Costa Ricaan.
Kelim
Kelimejä on alun perin valmistettu Turkissa, mistä niiden valmistus on levinnyt Balkanille, Kaukasiaan, Persiaan ja Turkestaniin, sekä Pohjois-Afrikkaan ja koko Aasiaan. Paimentolaiset ovat käyttäneet kelimejä teltoissaan alustoina ja tilanjakajina, peittoina, tavaroiden päällisinä, säilytyssäkkeinä ja laukkuina, sekä seremonioiden pitopaikkojen koristeina. Kelimejä ei yleensä käytetä lattiamattoina, sillä ne eivät ohuina pysy paikallaan.
Kelimin kumpikin puoli on samanlainen. Kelim-kudonta muistuttaa kiintopujotusta. Erona on se, että kelimin kuteet pujotetaan sitomatta, jolloin rajakohtaan syntyy reikä. Kelimien kuviointi on yleensä yksinkertaista ja geometristä.
Italialaisia rakkauslauluja
Italialaisia rakkauslauluja on suomalaisen Markus Allanin studioalbumi vuodelta 1977.
Duran Duran
Duran Duran on englantilainen pop- ja rock-yhtye. Se perustettiin vuonna 1978, ja se oli hyvin suosittu kautta maailman vuosina 1982–1985. Yhtye on tunnettu lukuisista syntetisaattoria hyödyntävistä hiteistään sekä musiikkivideoistaan. Duran Duran jatkaa edelleen levyttämistä ja konsertointia. Yhtyeen levyjä on myyty yli 100 miljoonaa kappaletta.
Historia
Duran Duranin perustivat vuonna 1978 Birminghamissa koulukaverukset Nick Rhodes (kosketinsoittimet) ja John Taylor (kitara) yhdessä kaveriensa Simon Colleyn (bassokitara, klarinetti) ja Stephen Duffyn (laulu) kanssa. Yhtye otti nimensä Roger Vadimin elokuvan Barbarella eräästä hahmosta ja alkoi esiintyä Birminghamin Barbarella-klubilla rumpukoneen säestyksellä.
Vuoden kuluessa Duffy ja Colley jättivät yhtyeen, ja heidän tilalleen tulivat laulaja Andy Wickett ja rumpali Roger Taylor. Yhtye levytti demon, minkä jälkeen John Taylor siirtyi bassokitaraan ja Alan Curtis liittyi kitaristiksi. Hänen lähdettyään yhtye sai lehti-ilmoituksen kautta kitaristikseen Andy Taylorin. Wickettin lähdettyä yhtye kokeili kahta laulajaa kunnes teatteriopiskelija, punkyhtye Dog Daysin laulaja Simon Le Bon sai paikan alkuvuonna 1980.
Yhtyeen musiikillisena ajatuksena oli yhdistää punkin energia ja Chic-yhtyeen kaltaisten R&B- ja discosoul-yhtyeiden rytmisyys ja tanssittavuus. Muita vaikutteita yhtye sai taiderockista kuten Roxy Musicilta ja David Bowielta. Yhtye liitettiin nopeasti uuden aallon elektroniikka- ja syntetisaattorivaikutteiseen pop-musiikkiin ja erityisesti Lontoon Blitz-klubilla syntyneeseen uusromanttiseen tyyliin.
Duran Duranin esikoisalbumi Duran Duran (1981) nousi Britannian albumilistan kolmoseksi ja pysyi listalla 118 viikon ajan. Toinen albumi Rio (1982) nousi listakakkoseksi ja singlet ”Hungry Like the Wolf” ja ”Save a Prayer” menestyivät singlelistalla. Marraskuussa 1981 yhtye julkaisi remix-EP:n Carnival. Yhtye nousi suursuosioon myös Euroopassa ja MTV-musiikkivideokanavan ansiosta myös Yhdysvalloissa vuoteen 1983 mennessä.
Duran Duranin ensimmäinen Britannian listaykkössingle oli ”Is There Something I Should Know”. Kolmas albumi Seven and the Ragged Tiger (1983) nousi Britannian listaykköseksi ja Yhdysvaltain listalla sijalle kahdeksan. Single ”The Reflex” oli yhtyeen ensimmäinen listaykkössingle Yhdysvalloissa. Albumin julkaisua seurasi puolentoista vuoden mittainen maailmankiertue, jonka loputtua keväällä 1984 yhtye piti pienen tauon. Vuoden lopulla se julkaisi singlen ”Wild Boys”, joka nousi listakakkoseksi kummallakin puolella Atlanttia.
Vuonna 1985 Duran Duran esitti Bond-elokuvan 007 ja kuoleman katse tunnussävelmän ja jäi sen jälkeen tauolle. Tauon aikana Andy Taylor ja John Taylor perustivat superyhtyeen The Power Station, joka julkaisi albumin. Niin ikään Nick Rhodes, Simon LeBon ja Roger Taylor perustivat yhtyeen nimeltä Arcadia, joka myös julkaisi albumin. Kumpikin yhtye saavutti listamenestystä singleillään.
Duran Duran nimettiin Rock and Roll Hall of Fameen toukokuussa 2022. Myös yhtyeen entisten kitaristien Andy Taylorin ja Warren Cuccurullon piti osallistua nimitystilaisuuteen ja esiintyä yhtyeen kanssa. Warren Cuccurullo ei osallistunut tilaisuuteen syistä, joita ei ole kerrottu julkisuudessa.
Andy Taylorilla diagnosoitiin vuonna 2018 eturauhassyöpä, joka hoidoista huolimatta on levinnyt. Andy Taylor joutui suunnitelmasta huolimatta peruuttamaan osallistumisensa Hall Of Fame - tapahtumaan. Yhtyeen jäsenet lukivat tapahtumassa hänen kirjoittamansa kirjeen, jossa hän julkisti tilanteensa ja ilmaisi pahoittelunsa.
Duran Duran Suomessa
Duran Duran on esiintynyt Suomessa kahdesti, konserteissa Turussa ja Helsingissä syyskuussa 1982. Lähes 29 vuoden tauon jälkeen yhtyeen piti esiintyä Helsingissä 18. kesäkuuta 2011 KaisaFest-tapahtumassa. Laulaja Simon Le Bonin ääniongelmien vuoksi konsertti kuitenkin peruttiin, eikä uutta päivämäärää yrityksistä huolimatta saatu sovittua. Vuonna 2022 yhtye saapui Helsinkiin ja esiintyi Kaisaniemen puistossa kesäkuun 2. päivänä.
Imago (lautapeli)
Imago on lautapeli, jossa tarkoituksena on käyttää mielikuvitusta vastatessa kysymyksiin itsestä, ystävistä ja perheestä tai vaikkapa julkkiksista, joita ei koskaan ole tavannut oikeasti. Imago-lautapelejä valmistaa suomalainen Tactic Games Oy Tactic-tuotemerkin alla.
Pelin kulku
Pelaajat heittävät arpakuutiota ja korkeimman luvun saanut aloittaa. Hän heittää uudelleen arpakuutiota ja siirtää valkoista pelimerkkiä myötä- tai vastapäivään arpakuution näyttämän määrän. Pelaaja nostaa kysymyskortin pakasta ja lukee kysymyksen ääneen. Jokaisessa kysymyskortissa on viiva, jonka kohdalla sanotaan kohteen nimi. Valkoinen pelimerkki ratkaisee, kuka on kohde.
Esimerkki: Anni heittää numeron neljä, ja saapuu ruutuun ”Jaakko”. ''Jaakosta tulee siten kysymyksen kohde. Anni nostaa kysymyskortin ja kysyy: - Jos Jaakko olisi eläin, mikä seuraavista hän olisi? Sen jälkeen Anni lukee kaikki kuusi vastausvaihtoehtoa ja asettaa kortin kaikkien pelaajien nähtäville. Pelaajat päättävät sen jälkeen itsekseen, mikä vastaus parhaiten kuvaa kohdetta (eli Jaakkoa), ja asettavat vastauskorttinsa numeropuoli alaspäin pöydälle.'' Kun kaikki pelaajat ovat valinneet vastauksensa, he kääntävät korttinsa ja kertovat vastauksensa ääneen yksitellen, alkaen siitä pelaajasta, jonka vuoro on, kunnes kaikki vastaukset on paljastettu. Varaudu puolustamaan vastaustasi. Jokaisen kierroksen jälkeen kysymyskortti laitetaan pakan alimmaiseksi, pelaajat ottavat vastauskorttinsa pöydältä ja siirtävät pelinappuloitaan. Seuraava pelaaja heittää arpakuutiota ja jatkaa peliä.
Circuit Zandvoort
Circuit Zandvoort (sponsorinimeltään CM.com Circuit Zandvoort, vuosina 1989–2017 Circuit Park Zandvoort) on moottorirata Zandvoortissa Alankomaissa Pohjanmeren rannan dyyneillä.
Historia
Zandvoortissa on pidetty autourheilukilpailuja jo ennen toista maailmansotaa, mutta varsinainen moottorirata valmistui vasta sodan jälkeen, suunnittelijana John Hugenholtz.
Radan avajaiskilpailu oli Zandvoortin Prix 7. elokuuta 1948 ja seuraavana vuonna järjestettiin Zandvoortin Grand Prix. Vuonna 1952 ajettiin ensimmäinen Hollannin Grand Prix, joka kuului Formula 1:sten MM-sarjaohjelmaan.
Vuonna 1985 Hollannin GP ajettiin toistaiseksi viimeisen kerran. Yhtiö, joka pyöritti radan toimintaa, lopetti toimintansa. Rataa, jonka omisti Zandvoortin kaupunki, ei käytetty vähään aikaan, joten kaupunki myi osia rata-alueesta vuonna 1987 eräälle bungaloweja ylläpitävälle yritykselle. Tämä bungalowkylä on yhä rata-alueen vieressä.
Ryhmä ihmisiä ja yrityksiä suunnitteli jäljellä olevan radan säästämistä. Näin syntyi "Circuit Park Zandvoort" ja rata suunniteltiin uudelleen. Ensin avattiin 2,6 km pitkä rata kesällä 1989. Vuonna 1995 CPZ sai luvan Hollannin hallitukselta rakentaa uusi täysimittainen rata. Tämä projekti valmistui 2001. Varikkorakennukset, pääkatsomo ja radan muoto uudistettiin.
Motorsport.com-sivusto uutisoi 30. huhtikuuta 2019 Zandvoortin paluusta F1-sarjaan yli kolmenkymmenen vuoden tauon jälkeen kaudesta 2020 eteenpäin. Radan ja Hollannin osakilpailun paluu F1–kisakalenteriin vahvistettiin saman vuoden toukokuussa. Toteutuessaan Zandvoort olisi korvannut Barcelonan GP:n. Maailmanlaajuisen koronavirustilanteen vuoksi kilpailu teki paluun Zandvoortin radalle kuitenkin vasta kaudella.